**ՀԵՏԱԶՈՏԱԿԱՆ ԱՇԽԱՏԱՆՔ**

Թեմա ՝ Դպրոցականների ռազմահայրենասիրական դաստիարակության իրականացումը ֆիզիկական դաստիարակության գործընթացում

Ուսուցիչ՝ Ալբերտ Նալբանդյան

Ղեկավար՝ Ղուլոյան

**ԳԱՎԱՌ 2022**

**Բովանդակություն**

Оглавление

[Ներածություն 3](#_Toc112688702)

[Հին հունական օլիմպիական խաղերը և հայերի մասնակցությունը 5](#_Toc112688703)

[Հայրենասիրական դաստիարակություն 6](#_Toc112688704)

[Ֆիզիկական դաստիարակություն 8](#_Toc112688705)

[Ռազմահայրենասիրական դաստիարակություն 10](#_Toc112688706)

[Եզրակացություն 18](#_Toc112688707)

[Գրականության ցանկ 19](#_Toc112688708)

# Ներածություն

Աշխարհաքաղաքական ժամանակակից զարգացումների ֆոնին, էթնիկական ու կրոնական, միջազգային ահաբեկչության սպառնալիքների պայմաններում առաջնային դերակատարում է ստանձնում հայրենասիրությունը: Որպես արժեք այն բազմաբովանդակ է: Հասկանալով հայրենասիրության էությունն ու բնույթը, ըստ այդմ, կկարողանանք մեկնաբանել ռազմահայրենասիրական դաստիարակության նշանակությունը: Բնականաբար, տրամաբանական կլինի գիտականորեն հիմնավորված ձևերի ու միջոցների ընտրությունը[[1]](#footnote-1):

…Բարոյական գիտակցության դրսևորման զգայական աստիճանի արտացոլման ձևերից մեկն է հասարակական ապրումների զգացմունքների խումբը: Վերջինիս էությունն արտացոլող արժեքներից է նաև հայրենասիրությունը: Այն՝ որպես կատեգորիա, արտացոլում է հասարակությունում տիրող, ինչպես նաև ազգային էթնիկական հոգևոր բարոյական մթնոլորտը:

Անժխտելի է, որ հայրենասիրությունը հանդիսանում է ազգի, ժողովրդի, հասարակության, պետության, սոցիալական հանրույթի, անհատի գոյատևման անբաժանելի բաղադրիչը, իսկ հասարակության և պետության դիալեկտիկական գոյատևումն անհնար է պատկերացնել առանց այդ իսկ կառույցների միասնության, ամբողջականության, դինամիկ ու բարեհաջող զարգացման կարևորագույն պայման հայրենասիրության:

Հայրենասիրությունը հայ ժողովրդի համար ունի իր ինքնատիպ առանձնահատկությունները՝ պայմանավորված ազգային էթնիկական անկրկնելի պատմական զարգացմամբ, հոգևոր ու նյութական մշակույթով, աշխարհաքաղաքական ու բնապատմական զարգացումներով պայմանավորված կյանքի ընթացքով, հայ էթնոսի արիական, աշխարհաստեղծ մենթալիտետով, ազգային ինքնագիտակցությամբ, ի վերուստ տրված հարատևման անհրաժեշտությամբ:

Հայրենասիրության դրսևորման բարձր մակարդակի հասնելն ու դրա պահպանելը բավականին բարդ ու շատ աշխատատար գործընթացներով խնդիր է:

Աշխատանքի նպատակն է ՝

1․Ցույց տալ հայրենասիրության տեղն ու դերը հայ ժողովրդի կյանքում

2․Արժևորել ռազմահայրենասիրական դաստիարակության գործընթացը դպրոցում

3․Նկարագրել ֆիզիկական և հայրենասիրական դաստիարակության կապը

# Հին հունական օլիմպիական խաղերը և հայերի մասնակցությունը

Հայաստանի զարգացման պատմության ողջ ընթացքում քաղաքացիների ֆիզիկական և ռազմական դաստիարակության նկատմամբ հոգատարությունը գրավել է առաջատար տեղ։ Այն հատուկ նշանակություն է ստացել տոհմական հասարակարգի շրջանում , երբ ֆիզիկական դաստիարակությունն ստացել է նպատակաուղղված բնույթ ։ Պատմաբանները վկայում են , որ հայ աթլետները մասնակցել են Հին օլիմպիական խաղերին։ Այսպես, Տիգրան Մեծը մասնակցել է 170 -րդ, իսկ Արշակ Առաջինը՝ 203 -րդ խաղերին Օլիմպիական խաղերի չեմպիոններ են դարձել Տրդատ Երրորդը (265-րդ խաղերին) և Վարազդատ Արշակունին (291 -րդ խաղերին)։ Ժամանակակից օլիմպիական խաղերում, սկսած 1952 թ. , տարբեր մարզաձևերում չեմպիոններ են դարձել՝ Հրանտ Շահինյանը, Ալբերտ Ազարյանը, Իգոր Նովիկովը , Վլադիմիր Ենգիբարյանը, ՖաինաՄելնիկը , Յուրի Վարդանյանը, Էդուարդ Ազարյանը, Լևոն Ջուլֆալակյանը , Օգսեն Միրզոյանը, Իսրայել Միլիտոսյանը, Հրաչյա Պետիկյանը, Մնացական Իսկանդարյանը և Արմեն Նազարյանը ։ Հայկական բանակը ծնվել է 1990-1992 թթ. կամավորական շարժման պատմական հաղթանակների թիկունքում , ազգային զարթոնքի կազմավորման ալիքների վրա։ 1995-1996 թվականները եղել են բանակի կառուցվածքի ձևավորման և ամրապնդման ավարտուն տարիներ։ Դրանից հետո նվաճված անկայուն խաղաղության պայմաններում, ըստ պաշտպանության նախկին նախարարՎ․ Սարգսյանիվկայության հայկական բանակի կառուցման ներկա փուլը բնութագրվում է զարգացման հիմնավոր ավարտով և մարտական պատրաստության, կարգապահության, սոցիալական պաշտպանվածության որակական զարգացման սկզբով։

# Հայրենասիրական դաստիարակություն

Հայրենասիրությունը ծագում է լատիներեն «պատրիոտ» բառից, նշանակում է՝ հայրենիքը սիրող : Հայրենասիրությունը բարոյական բարձր որակ է։ Այն սոցիալական դիրքորոշում է , որի հիմնական բաղադրիչը սերն է ։ Մարդու հայրենասիրությունը հանդես է գալիս և մարմնաորվում տվյալ մարդու (դպրոցականի)՝ դեպի իր հայրենիքն ունեցած սիրո մեջ : Սերը ոչ միայն հայրենիքի նկատմամբ է , այլ նաև հայրենիքում ապրող ժողովրդի նկատմամբ: Երբ ասում ենք հայրենիք , ապա առաջին հերթին հասկանումենք հայրենիքում ապրող ժողովուրդը : Եթե հայրենիքում ժողովուրդ չկա ուրեմն հայրենիք չկա: Առանց հայրենիքի, առանց հարազատ ժողովրդի մարդը լքյալ է , ինչ ես Ռոբինզոնը ։ Նշանակում է ՝ հայրենիքից թանկ, ժողովրդից թանկ ոչինչ չկա։ Ցիցերոնն ասում էր. «Մեզ համար թանկ են երեխաները, մերձավոր ազգականները, բայց որևէ բանի նկատմամբ սիրո բոլոր պատկերացումները միավորված են մեկ բառի մեջ՝ «Հայրենիք » : Ցանկացած մարդու համար իր հայրենիքը սկսվում է իր տնից, իր դպրոցից, իր բակից, իր այգուց[[2]](#footnote-2) ։ Հայրենիքը սկսվում է իր երկրի մի թիզ հողից , մի կում ջրից , մի կտոր երկնքից : Եվ ամենակարևորը` իր մայրենի լեզվից : Եթե այս ամենը մարդը չի հասկանում, ապա « հայրենիք » հասկացությունը նրա համար կդառնամի ինչ - որ անորոշություն Դպրոցը, ուսուցիչները , ծնողները պարտավորեն ձևավորել երեխաների հայրենասիրական զգացմունքները ։ Պարտավոր են նրանց մեջ սերմանել հոգատար վերաբերմունք հայրենիքի պատմության, մշակույթի , հայրենիքում ապրող հարազատ ժողովրդի, ազգի ավանդույթների , սովորույթների նկատմամբ։ Անկախ տարիքից, հասարակության բոլոր անդամների մեջ պետք է սեր դաստիարակել հարազատ վայրերի , իրենց գյուղի , ավանի, քաղաքի, հայրենի բնաշխարհի նկատմամբ: Դաստիարակել հայրենիքը պաշտպանելու պատրաստակամություն , փաստտացի օրինակներով երեխաների մեջ ամրապնդել սերը ժողովրդի նկատմամբ։

Լինել հայրենասեր նշանակում է մշտապես աշխատել հայրենիքի բարգավաճման, ժողովրդի բարօրության , բարեկեցության համար, «որդեգրել հայրենիքում ընդունված , գործող օրենքները, ենթարկվել այդ օրենքներին, հարգել հայրենիքում սահմանվածկարգն ու կանոնը, ունենալ գիտակցական կարգապահություն , մասնակցել տնտեսության, մշա կույթի , գիտությունների , տեխնիկայի զարգացմանը, պահպանել ժողովրդի արժանանատվությունը, ոչ մի դեպքում չխաղալ նրա պատվի հետ: Հայրենիքը , ժողովուրդը համարել բոլոր սրբությունների սուրբ սրբոցը, պաշտպանել հայրենիքը թշնամու ոտնձգություններից , հարկ եղած դեպքում, անգամ վերջին շնչում , մինչև արյան վերջին կաթիլը մարտնչել հակառակորդի դեմ, օրհասական պահերին բռունցքվել մայր ժողովրդի հետ, դառնալ հզոր «պարիսպ» , փակել թշնամու ` դեպի մեր հայրենիքը բերող բոլոր ճանապարհները: Սովորողների հայրենասիրական դաստիարակության համար կարևոր դեր կարողեն խաղալ մեր մեծ հայրենասերների ֆիդայիների, Անդրանիկի, Նժդեհի , Դրոյի , Թևանի ապրած կյանքն ու գործունեությունը, Սարդարապատի հերոսներ Դանիել Բեկը, Պողոս բեկՓիրումյանների, Ղարաբաղյան պատերազմում անմահացած հերոսների, զորավարներ Բաղրամյանի, Բաբաջանյանի, Խանփերյանի, Իսակովի հավերժ օրինակները: Մեր սերունդների հայրենասիրական զգացմունքների ձևավորման գործում կարևոր դեր կարող են խաղալ մեր պետության խորհրդանշանները ` գերբ , դրոշը , օրհներգը , զինանշանը։ Դպրոցականների հայրենասիրական դաստիարակության համար մեծ դեր կարող են խաղալ մեր ժողովրդի պատմությունը, գրականու թյունը , ֆիզկուլտուրայի դասերը, մշակույթը , գրողների, գիտնականների, արվեստագետների հետ հանդիպումները, նրանց` հայրենիքի մասին պատմությունները , ստեղծագործությունները , զրույցները և այլն ։

# Ֆիզիկական դաստիարակություն

Ֆիզիկական դաստիարակությունը նույնպես դաստիարակության համակարգի բաղկացուցիչ մասերից է և մեծ նշանակություն ունի անձի համակողմանի ու ներդաշնակ զարգացման համար։ Աճող սերնդի առողջությունը , դրա ամրապնդումը և պահպանումը պայմանավորված է ֆիզիկական դաստիարակությամբ։ Ժ. Ժ. Ռուսոն և Ջ. Լոկը քայլելը , մարմնամարզությունը համարում էին մտքի , մտածողության շարժիչներ , բանաստեղծԱ. Մյուսեն ՝ դեղամիջոց , Պ. Բերանժեն` իմաստունների հոնորար , Պլատոնը ՝ բժշկության մաս : Որպեսզի երեխան լինի առույգ , կենսախինդ, ուժեղ , դիմացկուն, նա ակտիվորեն պետք է մասնակցի արշավների , զբոսանքների, էքսկուրսիա ների, կատարի ֆիզիկական վարժություններ , զբաղվի այս կամ այն մարզաձևով , օգտվի բնական գործոններից և այն բոլոր միջոցներից , որ ներառում է ֆիզիկական դաստիարակությունը [[3]](#footnote-3): Միայն այդպես կարելի է իրագործել «Առողջ հոգին առողջ մարմնի մեջ» ճշմարտության իմաստը, այն դարձնել համոզմունք : Ֆիզիկական դաստիարակության նպատակն է հասարակությանը տալ առողջ սերունդ , ապահովել նրա ֆիզիկական և հոգևոր ուժերի ներդաշնակ զարգացումը: Այդ իրականություն դարձնելու համար դեռահաս ներին, պատանիներին ու երիտասարդներին ( երկու սեռերի ) պետք է ընդգրկել մարզաձևերում , ֆիզիկական կուլտուրայի բոլոր ձևերում , մասնակիցդարձնել ֆիզդաստիարակության ուղղությամբ կազմակերպված միջոցառումներին, մրցություններին , փառատոներին, օլիմպիական տոնահանդեսներին և ամենակարևորը ` անընդհատ համալրել նրանց՝ ֆիզիկական կուլտուրայի գծով գիտելիքները , կարողություններն ու հմտությունները : Ֆիզիկական դաստիարակության խնդիրները բազմազանեն ու բազ մաբնույթ ։ Շատ հակիրճ խոսենք այդ խնդիրների մասին ։ Առաջին կարևոր խնդիրը սովորողների ֆիզիկական զարգացումն ու առողջության ամրապնդումն է։ Այս խնդիրը պահանջում է ` ա) ամեն կերպ նպաստել երեխայի օրգանիզմի զարգացմանն ու ամրապնդմանը, բ) կատարելագործել օրգանիզմի ֆունկցիաները, գ)կանխել երեխայի հիվանդությունները , պահպանել առողջությունը ։ Առաջին խնդիրը լուծված կարելի է համարել այն դեպքում, եթե այդ պահանջները կատարվեն ինչպես հարկն է ։ Ֆիզիկական դաստիարակության երկրորդ կարևոր խնդիրը սովորողների շարժողական որակների զարգացումն է ։ Որո՞նք են այդ որակները. դրանցից առաջնային են դիմացկունությունը , ուժը, ճարպկությունը ,արագությունը : Սակայն յուրաքանչյուր գործունեության մեջ շարժողական որևէ որակ առաջատար է : Օրինակ. Ըմբշամարտի մեջ ` ուժը : Սովորողների շարժողական որակների զարգացման խնդիրը լուծելիս պետք է հաշվի առնել նրանց տարիքային հնարավորությունները և անհատական առանձնահատկությունները: Ֆիզիկական դաստիարակության երրորդ կարևոր խնդիրը սովորողների շարժողական կարողությունների ու հմտությունների զարգացումն է , որի լուծումը ենթադրում է համապատասխան գիտելիքների , կարողությունների ու հմտությունների յուրացում : Շարժողական գործունեությունում առկա են սովորական գործողությունները (քայլք , վազք և այլն , որոնք բնական են )։ Կան նաև գործողություններ , որոնք բնական չեն ( օրինակ` շարժումները մարմնամարզական գործիքների վրա, ակրոբատիկան և այլն )։ Բնական և ոչ բնական գործողությունները միասին ձևավորում են սովորողների շարժողական փորձը հնարավորություն ընձեռում նրանց ընտելանալ շարժողական կարողություններին և հմտություններին , ազատորեն կիրառել դրանք: Ֆիզիկական դաստիարակության չորրորդ կարևոր խնդիրը ֆիզիկական կուլտուրայի միջոցով սովորողների կայուն հետաքրքրությունների ու պահանջմունքների դաստիարակումն է : Ֆիզիկական կուլտուրան ( ֆիզկուլտուրան) այն հիմնական միջոցն է , ի շնորհիվ սովորողները սիստեմատիկ պարապմունքների ընթացքում ֆիզիկական վարժություն ներին տիրապետելու, այն մշտական սովորույթ դարձնելու միջոցով կատարելագործում են իրենց ֆիզիկական զարգացումը: Ֆիզիկական դաստիարակության միջոցները բազմազան են: Դրանցից հիմնականը ֆիզիկական վարժություններն են որոնց բաղադրամասերից են ` մարմնամարզությունը , շարժողականխաղերը, սպորտը, տուրիզմը , բնական ու առողջապահական գործոնները և այլն : Մարմնամարզությունըազդում է մարդու օրգանիզմի վրա ամբող ջապես և կամ ազդում է նրա առանձին մասերի ֆունկցիաների վրա։

# Ռազմահայրենասիրական դաստիարակություն

Ռազմահայրենասիրական դաստիարակությունը սերտորեն կապված է ֆիզիկական և հայրենասիրական դաստիարակության հետ։ Դաստիարակության այս ձևերը մեծամասամբ իրականացվում են դպրոցում։ Ֆիզիկական կուլտուրա դասընթացի ընթացքում ուսուցիչը մարզում է երեխաերին , միևնույն ժամանակ նրանց մեջ սերմանելով սեր դեպ հայրենիքը, հողը, ջուրը, ընտանիքը, ինչպես նաև ֆիզիկապես կոփում է աշակերտներին /հատկապես տղաներին/ պատրաստելով զինվորական ծառայությանը։ Ռազմահայրենասիրական դաստիարակությունը նոր չէ Հայաստանի ժողովրդի պատմության մեջ, այն ունի խոր արմատներ։

Աճող սերնդի գաղափարական դաստիարակության կողմերից մեկն է հանդիսանում ռազմահայրենասիրական դաստիարակությունը։ Ներկա փուլում այդ դաստիարակության կարևորությունը պայմանավորված է ագրեսիայի և սպառնալիքների ուժեղացմամբ ու երկրի պաշտպանունակության հետագա ամրապնդման անհրաժեշտությամբ, ազգային բանակի մարտական պատրաստության բարձրացմամբ։ Դաստիարակության էությունը կայանում է, որ բարձրացվի բոլոր տեսակի ուսումնական հաստատությունների դերը՝ բանակի համար ռազմական պահեստ, հերթափոխ նախապատրաստելու նպատակով : Մեր երկրում երիտասարդության ռազմահայրենասիրական դաստիարակությունը վերածվում է պետական-քաղաքական կարեւորագույն մեծ խնդրի եւ չի կարող հանգեցնել սովորողներին ռազմական եւ գաղափարական միայն նեղ շրջանակի գիտելիքներ հաղորդելուն : Այն պետք է սերտորեն զուգակցվի նախազորակոչային եւ զորակոչային հասակի երիտասարդության ֆիզիկական պատրաստականության հարցերի հետ: Մասնագիտական գրականությունում գոյություն ունի հասկացություն այսպես կոչված «ռազմական դաստիարակության» մասին, ուր համալիր դաստիարակության հիմնական ուղղությունները միահյուսված են եւ ձեռք են բերում որոշակի յուրահատկություն : Ռազմական դաստիարակության առաջատար կողմը ֆիզիկական դաստիարակությունն է , այլ կերպ ` ֆիզիկական պատրաստությունը ՝ նեղ մասնագիտական ուղղվածությամբ , տարբեր պրոֆիլի ռազմական մասնագետների` մոտոհրաձիգներ, տանկիստների, հրետանավորների, դեսանտավորների, օդաչուների (եւ այլնի ) նախապատրաստման համար։ Այդ պատճառով պետք է ընդունել , որ ռազմական դաստիարակությունը հանդիսանում է դաստիարակության կարեւոր բաղկացուցիչը, որը պայմանավորված է մեր հայրենիքի՝ անկախության պաշտպանության պահանջներով։ Դրա գլխավոր նպատակը կայանում է նրանում, որ մինչեւ բանակ զորակոչվելը պետք է զինվոր-հայրենասերներից նախապատրաստել ծառայության համար ոչ միայն կազմաբանական բավականաչափ հատկանիշներ, այլեւ ՝ ֆիզիկական պատրաստության բարձր մակարդակ ունեցող զորակոչիկներ։

Ռազմահայրենասիրականդաստիարակության համակարգի հաջող կառուցման համար ընդհանուր մանկավարժական սկզբունքների կողքին առանձնանում է ուսումնական եւ արտաուսումնական աշխատանքների ուսուցման ոու դաստիարակության փոխադարձ կապը : Ռազմահայրենասիրական դաստիարակության յուրահատուկ սկզբունքների ձեւավորման ամբողջական մոտեցմանն են դասվում հայրենիքի պաշտպանությանը դպրոցականների ձգտումը և պատրաստակամությունը , ռազմահայրենասիրական դաստիարակության զուգակցումը հասարակական հանրօգուտ գործունեության տարբեր տեսակների հետ՝ ի շահ հայրենիքի, դպրոցականների ներգրավումը գործունեության այնպիսի ոլորտներում , որոնք իրենց կառուցվածքով եւ բովանդակությամբ արտացոլում են զինվորական ծառայության բնույթը ։ Դպրոցական-զորակոչիկների ռազմահայրենասիրական դաստիարակության կարեւորագույն բաղադրամաս է հանդիսանում Սահմանադրությունը ՝ որպես մեր անկախ երկրի հիմնական օրենքը , զինապարտության մասին օրենքը, Հայաստանին սահմանակից մի շարք երկրների ագրեսիվ էության պարզաբանումը եւ իմաստավորումը ։ Գաղտնիք չէ , որ զինվորական դաստիարակության առաջատար կողմ է հանդիսանում ֆիզիկական դաստիարակությունը ՝ զինվորական գործի կիրառական ուղղվածությամբ ։ Ուստի մինչեւ զինակոչը, դպրոցի պայմաններում նախազորակոչիկներին եւ զորակոչիկներին հարկավոր է նախապատրաստել հայրենասեր մարտիկների, որոնք ունեն շարժողական պատրաստվածության անհրաժեշտ մակարդակ։ Դա են պահանջում ժամանակակից տեխնիկան եւ մարտական գործողությունների վարման պայմանները ։ Ֆիզիկականդաստիարակության ավագ դպրոցի համալիր ծրագրի (2003) ուսումնասիրությունը ցույց է տալիս ,որ դպրոցականների ռազմահայրենասիրական եւ ռազմաֆիզիկական շատ խնդիրներ կարող են հաջողությամբ լուծվել ֆիզիկական կուլտուրայի դասերին : Դպրոցի շրջանավարտների շրջանում անցկացված սոցիոլոգիական հետազոտությունները թույլ տվեցին պատկերացում կազմել ժամանակակից երիտասարդների ունեցած իրական վերաբերմունքը հայրենիքի պաշտպանության սահմանադրական պարտքի կատարման վերաբերյալ[[4]](#footnote-4):

Այսպես, Ռուսաստանի Դաշնության դպրոցականների 72 տոկոսը բացասական վերաբերմունք են արտահայտել զինված ուժերում ծառայելու նկատմամբ։ Ինչպես Ռուսաստանում, այնպեսէլ Հայաստանում դժվարություններ են դիտվում զորակոչի պլանները կատարելու հարցում ։ Խոսելով հայրենասիրական դաստիարակության մասին անհրաժեշտ է նշել նաեւ զորակոչիկների ցածր կրթական մակարդակի մասին։ Այսպես, Հայաստանի նախկինզինվորականդատախազիտվյալներով զորակոչիկների 35 տոկոսըչեն ունեցել նույնիսկ միջնակարգկրթություն , 20-25 տոկոսը հազիվ ավարտել են 4-5 րդ դասարան։ Հանրակրթական դպրոցում ռազմահայրենասիրական աշխատանքի ամբողջ էությունը չի սահմանափակվում միայն նրանով , որպեսզի բարձրացվի դպրոցի դերը բանակի համար հերթափոխի նախապատրաստմանը ։ Մեր երկրում ռազմահայրենասիրական դաստիարակությունը վերածվել է պետական եւ քաղաքական կարեւորագույն մեծ խնդրի։ Դրա համար այն չի կարող դպրոցականներիմիայն նեղ շրջանակին հաղորդակից դարձնել զինվորական գիտելիքներին եւ ֆիզիկական դաստիարակությանը ։ Խնդիրը կայանում է նրանում , որ զինվորական ուսուցումը սերտորեն կապված ուսումնադաստիարակչական աշխատանքի հետ : Այդ առումով պետք է վերականգնել հայ ժողովրդի պատմական հերոսական էջերի ուսումնասիրությունն սկսած միջին դպրոցից ։ Գաղտնիք չէ , որ ընտանիքում ծնված յուրաքանչյուր տղա իր հայրենիքի ապագա պաշտպանն է եւ նրա հայրենասիրական դաստիարակությունը պետք է սկսել ծնված օրվանից։ Այդ գործում մի շարք տարաբնույթ օբյեկտիվ եւ սուբյեկտիվ պատճառներով հանրակրթական դպրոցը վերջին ժամանակներս լրջորեն զիջել է դիրքերը եւ ծախսերի փոխհատուցումն ընկնում է բանակի վրա, սկսելով զրոյից ։ Մինչեւ վերջին ժամանակները հանրակրթական դպրոցներում չէին անցկացվում նախնական զինվորական պատրաստականության պարապմունքներ։ Այժմ ՀՀ պաշտպանության ու կրթության եւ գիտության նախարարությունների աշխատանքների շնորհիվ դասավանդմանդրությունը շտկվում է: Ժողովրդական ռազմական գործի դպրոցների ղեկավարներն անմիջականորեն կրթության մարմինները, պետք է ուսումնասիրեն ռազմահայրենասիրկան դաստիարակության վիճակը և ընդունեն համապատասխան որոշումներ։

Նախազորակոչային և զորակոչային հասակի երիտասարդության ռազմահայրենասիրական և ռազմաֆիզիկական դաստիարակության շատ խնդիրներ կարող են հաջողությամբ լուծվել ֆիզիկական կուլտուրայի դասերի և արտադասարանային պարապմունքների ժամանակ։ Ֆիզիկական կուլտուրայի և սպորտի կանոնավոր պարապմունքներն օգնում են ուսուցիչներին և մարզիչներին բարձրացնելու պարապողների բարոյահոգեբանական, քաղաքական և ֆիզիկական կոփվածությունը։ Բարոյական և հոգեբանական կայունությունը, բարձր ֆիզիկական պատրաստվածությունը հանդիսանում են այնպիսի հզոր զենք, ինչպիսին է ամենաահեղ ռազմական տեխնիկան։

Այդ խնդիրը լուծելու համար լավագույն օրինակելի դպրոցներում մասագետները ձգտում են ստեղծել նյութատեխնիկական լավ բազա՝ ֆիզիկական կուլտուրայի դասերը և բոլոր պարապմունքները կազմակերպական-մեթոդական բարձր մակարդակով անցկացնելու համար, որքան հնարավոր է լավագույն փևով իրագործել դաստիարակող ուսուցման սկզբունքները՝ բարոյականություն, կարգապահություն, կազմակերպվածություն, պարտքի զգացումի և պատասխանատվության դաստիարակություն և ռազմաֆիզիկական ուղղվածության ուժեղացում։

Սակայն զանգվածային փորձը վկայում է , որ դպրոցականների ֆիզիկական դաստիարակության գործում դեռևս գոյություն ունեն բացթողումներ ։ Ռազմական կենցաղի , ուսման, մարտական խնդիրների կատարման պայմաններում նախկին դպրոցականներից պահանջվում է այնպիսի ֆիզիկական, կոորդինացիոն և կամային ճիգեր, որոնց համար նրանք հաճախ պատրաստ չեն։ Դա երիտասարդ մարտիկների որոշ մասի մոտ առաջ է բերում անվճռականություն , վախի զգացում և այլ բացասական զգացումներ։ Մյուց կողմից, պրակտիկան ցույց է տալիս, որ լավ արդյունքներ են տալիս ռազմահայրենասիրական դաստիարակության այնպիսի ձևերը, որոնք թույլատրում են զուգակցել ուսումնական, արտաուսումնական աշխատանքները և նպատակաուղղված են զանազան միջոցների ու մեթոդների համալիր կիրառմանը։ Ռազմահայրենասիրական դաստիարակության գործում շատ մեծ է նաև նախնական զինվորական պատրաստության դասերի դերը։

Սակայն ասվածը չի ենթադրում, որ դպրոցներոեւմ աշակերտների մեջ ներարկվում է ագրեսիա դեպի թշնամին։ Այս դաստիարակությունը ունի մի միտում․ այն է աշակերտների մեջ բարձրացնել ռազմահայրենասիրական ոգին , սովորեցնել ռազմահայրենասիրություն և իհարկե հնարավորինս չափ պատրաստել բանակային կյանքին։ Իրականության մեջ ռազմահայրենասիրությունը հենց նպատակ ունի հակադրվելու ռազմատենչությանը, քանի որ համարվում է, որ միայն ռազմապես կայացած ազգն ու պետությունը կարող է զսպել ռազմական ագրեսիան պարտադրված թշնամու կողմից: Այսինքն այստեղ կա որոշակի, գիտակցված կամ անգիտակից շփոթում ռազմահայրենասիրություն եւ ռազմատենչություն տերմինների միջեւ, քանի որ փորձ է արվում դրանք նույնականացնել այն դեպքում, երբ դրանք իրար հակադրվում են:

Ռազմահայրենասիրությունը իրականում ռազմական գործի կարևորումն է ազգի ու պետության ձևավորման, կայացման, դրա կառուցման ու կառավարման գործում: Ռազմահայրենասիրությունը գոյատևման գաղափարական կարևորագույն սկզբունքն է, որը, օրինակ, բացառում է ցեղասպանության կրկնությունը կամ դրա հնարավորությունն անգամ, քանի որ ռազմահայրենասիրական ոգով դաստիարակված մարդկանց, սոցիալական խմբին, ու առավել ևս էթնիկ միությանը հնարավոր չէ զինաթափել ու անպատիժ կոտորել:

Ռազմահայրենասիրությունը դա պատերազմի գովք կամ դրա տարածման հիմնավորում չէ, այլ ընդհակառակըՙ ռազմական ու պատերազմի պայմաններում գոյատևման ու հաղթելու բանաձև է, որը որդեգրած ժողովուրդները որպես կանոն հաղթող են դուրս գալիս համաշխարհային մրցակցության պայմաններում: Իզուր չէ, որ այսօր ռազմաարդյունաբերության առաջատարները հենց աշխարհի հզորագույն պետություններն են, որոնք, ի դեպ, ոչ միայն ռազմաարդյունաբերությունն են զարգացնում իրենց պետություններում այլև ռազմահայրենասիրություն իրենց երկրներում և պացիֆիզմի քարոզ են ֆինանսավորում այլ պետություններում:

Ռազմահայրենասիրություն սեփական ժողովրդի համար և պացիֆիզմ այլոց համար. ահա այս հակադրությունն է, որին զոհ են գնում շատ երկրներ ու պետություններ։ Այս գաղափարախոսությունը պարտադրվում է երիտասարդությանը, որոնք միամաբար կարծելով թե խաղաղության հիմքը զինաթափումն է, սկսում է կեղծ գաղափարներ քարոզել։

Մարդկության հազարամյա պատմությունը հակառակն է ապացուցել, որ խաղաղության հիմքը սպառազինությունն է: Այսինքն որքան պետությունը կամ նույնիսկ առանձին վերցրած էթնիկ խումբը լավ է զինված, այնքան նվազում է նրա դեմ նոր պատերազմ սանձազերծելու հավանականությունը:

Ամերիկացի հայտնի քաղաքագետ-սոցիոլոգ Չարլզ Թրիլին իր Եվրոպական պետությունների կայացման գործընթացի ուսումնասիրության մասին աշխատությունում գրում է, որ պատերազմներն են պետությունների կայացման պատճառը: Պատերազմը դա ժողովուրդների, էթնիկ ու կրոնական խմբերի ու ազգերի միջև ընթացող մրցակցության ամենադաժան ձևն է, և այն կողմը, որը դիմանում է դրան, նա էլ հետագայում ստեղծում է մրցունակ պետություն:

Պրոֆեսոր Թրլին ապացուցում է, որ Եվրոպական «առաջատար» պետությունների կայացվածության միակ պատճառը նրանց միջև ընթացող երկարատև պատերազմներն էին, որոնք էլ ասպարեզ հանեցին այն երկրներին, որոնք առավել քան մյուսները պատրաստ էին դրան։ Պատերազմները ստիպեցին կառուցել ռազմականացված պետական միավորներ, որոնց ֆինանսա-տնտեսական ողջ համակարգը կառուցված էր միայն մեկ նպատակով՝ սպասարկել ռազմական մեքենան և ավելացնել սեփական մրցունակությունը։

Այսինքն այս կամ այն պետության առկայությունը պատերազմին դիմակայելու ու դրանից հաղթանակած դուրս գալու որոշակի խորհրդանիշն է: Սակայն խնդիրը նրանում է, որ այդ պետությունները պարբերաբար անցնում են մրցակցության այդ ձևիՙ պատերազմի միջով, և ոչ ոք չի կարող ասել, որ եթե մեկ անգամ հաջողվել է այդ «քննությունը» հանձնել, ապա այն կստացվի նաև երկրորդ անգամ: Քանի որ ժամանակի ընթացքում այդ պատերազմներիՙ մրցակցության ձևերը, տեմպերը, մեթոդաբանությունը և բովանդակությունը փոխվում են:

Փոփոխման այդ գործընթացը, հատկապես մեր օրերում էլ ավելի արագ է տեղի ունենում, սա նորանոր խնդիրներ է առաջադրում, որոնք կարող են էականորեն տարբերվել ընդամենը մեկ տարի առաջ առաջադրված մարտահրավերներից: Նոր պատերազմին պատրաստ լինելը յուրաքանչյուր պետության ռազմավարական նպատակն է ու հենց այս ուղղությամբ տարվող ամենօրյա աշխատանքն է, որ թույլ է տալիս հասարակությանը զգոն լինել, որը սկսվում է դեռևս դպրոցից և սթափ ձևով վերլուծել իրականությունը ու չխաբվել զինաթափման կամ պացիֆիզմի կեղծ քարոզին:

Սակայն պատերազմը միայն պետության խնդիրը չէ, թող կեղծ կարծիք չստեղծվի թե Զինված ուժերի առկայությունը բավարար է պատերազմին դիմակայելու համար։ Հին ճշմարտություն «կա պատերազմը ոչ թե բանակներն են հաղթում այլ ժողովուրդները», իսկ ռազմահայրենասիրական դաստիրակությւոնը հենց այն հիմքն է, որի վրա էլ դաստիարակվում են հաղթանակի պատրաստ ժողովուրդները։

Զգոնության ու հնարավոր պատերազմին անընդհատ պատրաստության բովանդակային մասն էլ հենց կոչվում է ռազմահայրենասիրություն, իսկ դրա կարևորագույն բաղադրիչն է պատերազմներում ու ռազմական գործողությունների ժամանակ զոհված զինվորների ու կամավորների հիշատակումն ու հերոսացումը: Ցանկացած փորձ` նվազեցնել կամ առավել ևս նվաստացնել նրանց արած գործը, լուրջ հարված է պետության ռազմական կայունությանը ու առավել ևս երիտասարդության դաստիարակության գործին, քանի որ նրանք են հանդիսանում պետության անվտանգության պահպանման կարևորագույն աղբյուրը, իսկ դրա հիմքում հավատն է, որ հայրենիքի պաշտպանությունը դա սրբազան գործ է պետության բոլոր քաղաքացիների համար:

Շրջապատված ագրեսիվ հարևաններով, որոնք մեր տարածաշրջան ներթափանցելուց անմիջապես հետո պարբերաբար փորձ են անում ոչնչացնել հայությանը, պետք է առավել զգույշ լինենք թույլ չտալու նախկին սխալները: Մենք պետք է դասեր քաղենք մեր իսկ պատմությունից ու շարունակաբար ռազմահայրենասիրություն քարոզենք մեր երիտասարդության շրջանում, ինչով կապահովենք ու ժառանգաբար կփոխանցենք գոյատևման ու զարգացման այն բանաձևը, որը և կոչվում է ռազմահայրենասիրություն:

# Եզրակացություն

Ասվածից կարելի է եզրակացնել, որ ռազմահայրենասիրական դաստիարակությունը գրագետ, հոգեպես ու ֆիզիկապես կոփված, բանակի մասին տեղեկացված ու պատրաստված սերունդ դաստիարակելու գործընթացի մասին է, որի կարևորությունը օրեցօր էլ ավելի է մեծանում ։

Ռազմահայրենասիրական դաստիարակությունը նախազորակոչային և զորակոչային հասակի դպրոցականների մոտ, որպես անկախ Հայրենիքի պաշտպանությանը նախապատրաստվելու համակարգված , ամենօրյա , պլանավորված ձևավորման գործընթաց , հիմնվում է ազգային զգացումների վրա, որոնք դաստիարակվում են մարտական այն ավանդույթներով , որ ունի հայ ժողովրդի ռազմական պատմությունը։ Այստեղից հետևում է, որ ռազմահայրենասիրական դաստիարակությունը երկմիասնական դաստիարակության գործընթաց է հայրենասիրության և հայրենիքի պաշտպանությանը նախապատրաստելու համար։

Եվ վերջապես, անկախության հռչակումից հետո մերձավոր արասահմանյան երկրների հետ Հայաստանը հետևողականորեն անցկացնում է խաղաղ գոյացկցության ապահովման քաղաքականություն։Սակայն, այսօրվա դրությամբ Հայաստան-Ադրբեջան հարաբերությունները մնում են լարված։ Ուստի հարկավոր չէ թուլացնել հանրակրթական դպրոցների սովորողների ՝ ապագա զինվորների , ռազմահայրենասիրական դաստիարակության և ֆիզիկական պատրաստության դերն ուն նշանակությունը։

# Գրականության ցանկ

1. Ս․ Պ․ Մանուկյան << Մանկավարժագիտություն>> Երևան-Զանգակ․-2002 էջ512
2. Ա․ Ռ․ Խաչատրյան Նախազորակոչային տարիքի դպրոցականների ֆիզիկական դաստիարակության բովանդակությունը կապված ազգային բանակում ծառայելուն պատրաստվելու հետ։ Ատենախոսություն․- Երևան․-2003․-134էջ
3. Վ. Ա. Մուրադյան «Ռազմահայրենասիրական դաստիարակության իրականացման հիմնական ուղղությունները հանրակրթական դպրոցումե, Հանրապետական գիտական նստաշրջանի նյութեր: Նվիրվում է ՀՀ անկախության հռչակագրի ընդունման 20-ամյակին, ԳՊՄԻ, 13-14 դեկտեմբերի, 2010թ., էջ 403-406:
4. Վ. Ա. Մուրադյան «Ռազմահայրենասիրական դաստիարակության համակարգը հանրակրթական դպրոցումե, Հանրապետական գիտական նստաշրջանի նյութեր: Նվիրվում է ՀՀ Անկախության ընդունման 20- ամյակին, ԳՊՄԻ, 28-29 նոյեմբերի, 2011թ., էջ 416-419
5. Վ. Ա. Մուրադյան «ՀՀ քաղաքացիների ռազմահայրենասիրական դաստիարակության հայեցակարգի ստեղծման անհրաժեշտությունըե, «Մխիթար Գոշե գիտամեթոդական հանդես, 4-6(37), Վանաձոր, 2013թ, էջ 99-101:
6. Azg.am
7. Յու․ Ա․ Ամիրջանյան, Ա․ Ս․ Սահակյան <<Մանկավարժություն>>․-2005․-174

1. 1. Ս․ Պ․ Մանուկյան << Մանկավարժագիտություն>> Երևան-Զանգակ․-2002 էջ512

   [↑](#footnote-ref-1)
2. 1. Յու․ Ա․ Ամիրջանյան, Ա․ Ս․ Սահակյան <<Մանկավարժություն>>․-2005․-174

   [↑](#footnote-ref-2)
3. 1. Յու․ Ա․ Ամիրջանյան, Ա․ Ս․ Սահակյան <<Մանկավարժություն>>․-2005․-187

   [↑](#footnote-ref-3)
4. 1. Վ. Ա. Մուրադյան «ՀՀ քաղաքացիների ռազմահայրենասիրական դաստիարակության հայեցակարգի ստեղծման անհրաժեշտությունըե, «Մխիթար Գոշե գիտամեթոդական հանդես, 4-6(37), Վանաձոր, 2013թ, էջ 99-101:

   [↑](#footnote-ref-4)